Gintaras Patackas

Gintaras Patackas (g. 1951 m. liepos 18 d. Kaune) – Lietuvos poetas, vertėjas, prozininkas, dramaturgas.

Biografija 
1968 m. baigė Kauno 14-tą vidurinę mokyklą, 1973 m. Kauno politechnikos instituto Statybos fakultetą. 1973–1977 m. dirbo Žemės ūkio statybos projektavimo institute inžinieriumi, buvo korespondentas, žurnalo „Keturi vėjai“ ir „LitPoliinter“ redaktorius. Nuo 1987 m. Lietuvos rašytojų sąjungos narys. Tarptautinio P.E.N. centro Lietuvoje narys.

Eilėraščius pradėjo skelbti 1972 m., pirmasis rinkinys „Atleisk už audrą“ pasirodė 1975 metais. Ankstyvieji G. Patacko eilėraščių rinkiniai priskirtini miesto poezijai. Juose jungiami ekspresyvūs, ironiški, dažnai siurrealistiški vaizdai, pasakojamos neįtikėtinos istorijos, kurios turi šokiruoti skaitytoją, išreikšti šiuolaikinio pasaulio trapumą, jo priešiškumą žmogui. Vėlesnių rinkinių kūriniai groteskiški, ironiški.  Iš rusų kalbos išvertė Josifo Brodskio, Nikolajaus Gumiliovo, Vladimiro Vysockio ir kt. eilėraščių.

Šeima 
Tėvas Antanas Patackas (1911–1999) tarpukariu dirbo Mykolo Romerio asistentu VDU Konstitucinės teisės katedroje, sovietmečiu – matematikos dėstytojas, disidentas. Motina Marija Sabaliauskaitė-Patackienė (1913–2006), lituanistė, visuomenės veikėja, nusipelnusi mokytoja. Broliai Algirdas Vaclovas Patackas (1943-2015), Kovo 11-osios Akto signataras, disidentas, politikas; Saulius Antanas Patackas (g. 1945 m.), medikas, pedagogas, visuomenės veikėjas. Žmona Tautvyda Marcinkevičiūtė (g. 1955 m.), poetė, vertėja.

Bibliografija 
 Atleisk už audrą: eilėraščiai. – Vilnius: Vaga, 1975. – 67 p.
 Išvarymas iš rojaus: eilėraščiai / iliustr. Jonas Daniliauskas. – Vilnius: Vaga, 1981. – 87 p.: iliustr.
 Duobės danguje: eilėraščiai. – Vilnius: Vaga, 1983. – 101 p.
 Pergamento kriauklė: eilėraščiai / iliustr. Arūnas Kulikauskas. – Vilnius: Vaga, 1985. – 125 p.: iliustr.
 Amuletai: eilėraščiai / iliustr. Arūnas Kulikauskas. – Vilnius: Vaga, 1988. – 125 p.: iliustr. – ISBN 5-415-00048-8
 Kapitono Homero vaikai: eilėraščiai / iliustr. Mikalojus Vilutis. – Vilnius: Vaga, 1989. – 174 p.: iliustr. – ISBN 5-415-00662-1
 Lampėdžių karjero paslaptis; Gulago univermagas: novelės: pjesė: poezija. – Vilnius: Vaga, 1991. – 164 p. – ISBN 5-415-00758-X
 Изгнание из рая: стихи. – Москва: Советский писатель, 1991. – 126 p.: iliustr. – ISBN 5-265-02003-9
 Meilės ir vyno dainos: eilėraščiai. – Kaunas: Vaidoto Oškinio leidykla, 1993. – 92 p. – ISBN 9986-477-02-6
 Kurtizanija: eilėraščiai. – Kaunas: Vaidoto Oškinio leidykla, 1995. – 79 p.: iliustr. – ISBN 9986-477-19-0
 Naktis su keturiais lavonais: trileriai ir kurtuazinės novelės. – Kaunas: Europa, 1995. – 94 p. – ISBN 9986-27-007-3
 Pašto ženklas Sverige: eilėraščiai / Tautvyda Marcinkevičiūtė. Pusiau sugriuvęs statinys / Gintaras Patackas: eilėraščiai. – Kaunas: Aušra, 1997. – 87 p. – ISBN 9986-407-59-1
 Jazmino žiedas vakarą prakalbina: rinktinė. – Vilnius: Vaga, 1997. – 383 p. – ISBN 5-415-00491-2
 Jauni patrakėliai petrarkos: eilėraščiai. – Kaunas: Nemunas, 1998. – 151 p. – ISBN 9986-411-28-9
 Dviveidis Janas: eilėraščiai / dail. Mikalojus Vilutis. – Vilnius: Lietuvos rašytojų sąjungos leidykla, 2002. – 137 p.: iliustr. – ISBN 9986-39-249-7
 Didysis širdžių mūšis: eilėraščiai. – Vilnius: Vaga, 2005. – 174 p. – ISBN 5-415-01795-X
 Lapė, rožė ir bambukas: eilėraščiai. – Kaunas: Savaitraštis „Nemunas“, 2007. – 157 p. – ISBN 978-9986-411-56-7
 Dangaus žvėrys: eilėraščiai vaikams / iliustr. Vaidas Žvirblis. – Kaunas: Kalendorius, 2008. – 48 p.: iliustr. – ISBN 978-9955-746-21-8
 Išskyrus pasimatymą prie pašto: eilėraščiai. – Kaunas: Savaitraštis „Nemunas“, 2009. – 117 p. – ISBN 978-9986-411-72-7
 Manęs nebus kai kada: eilėraščiai. – Kaunas: Kauko laiptai, 2011. – 118 p. – ISBN 978-609-95288-0-9
 Širdies aikštėj jų kenotafas: tapyba & poezija / Arvydas Palevičius, Gintaras Patackas. – Kaunas: Indigo print, 2011. – 79 p.: iliustr. – ISBN 978-609-95100-4-0
 Kur pakastas šuva: Kauno epas: tapyba ir poezija / Arvydas Palevičius, Gintaras Patackas. – Kaunas: Indigo print, 2012. – 80 p.: iliustr. – ISBN 978-609-8078-03-9
 Gintaras Patackas: eilėraščiai. – Kaunas: Naujasis lankas: Kauno meno kūrėjų asociacija, 2012. – 62 p. – ISBN 978-9955-03-738-5

Įvertinimas 
 1998 m. „Poezijos pavasario“ laureatas
 2009 m. Įsimintiniausias Kauno menininkas
 2013 m. Vieno lito literatūrinė premija
 Vyriausybės kultūros ir meno premija (2021)

Šaltiniai 

Lietuvos poetai
Lietuvos dainų autoriai